Oddvar Berrefjord

Oddvar Berrefjord (født 20. mars 1918 i Vardø, død 25. november 1999) var en norsk jurist og politiker (Ap). Han var justisminister i to regjeringer. Han var også fylkesordfører og fylkesmann i Telemark.

 Jurist og politiker 
Berrefjord tok juridisk embetseksamen i 1941 og virket som dommer under landssvikoppgjøret. Senere arbeidet han som politifullmektig og fra 1960 til 1967 som statsadvokat i Vestfold, Telemark og Aust-Agder. Han var lagdommer i Agder 1967–1976 og fylkesmann i Telemark 1976–1988.

Som lokalpolitiker var han medlem av kommunestyret i Skien 1945–1959 og 1964–1971, de siste fire årene som varaordfører. Han var også fylkesordfører i Telemark i perioden 1968–1971. Han var formann i Telemark Arbeiderparti 1963–1968 og medlem i partiets landsstyre 1963–1979.

Han var justisminister i to perioder; fra 1971 til 1972 i den første Bratteli-regjeringen, og fra 1980 til 1981 i Nordli-regjeringen. Han var vararepresentant til Stortinget fra Telemark i perioden 1965–1973.

 Familie 
Han var sønn av Televerkets distriktssjef Peder Marius Berrefjord (1890–1977) og Astrid Tharis (1892–1978). Han giftet seg i 1942 med Else Margrethe Nordby (1918–1999).

Referanser


 Eksterne lenker 


Kategori:Norske justisministre
Kategori:Ap-statsråder
Kategori:Statsråder i Regjeringen Bratteli I
Kategori:Statsråder i Regjeringen Nordli
Kategori:Norske statsråder etter 1945
Kategori:Fylkesmenn i Telemark
Kategori:Fylkesordførere i Telemark
Kategori:Norske dommere
Kategori:Lokalpolitikere i Skien
Kategori:Ap-politikere i Telemark
Kategori:Vararepresentanter til Stortinget
Kategori:Personer fra Skien kommune
Kategori:Fylkesordførere fra Ap
Kategori:Personer fra Vardø kommune